ประจำเดือนเดือนมีนาคมมาวันที่11-15แล้ววันที่8เมษายนมีเพศสัมพันธุ์แบบหลั่งนอกจะท้องมั้ยค่ะ ปัจจุบันประจำเดือนยังไม่มาค่ะ
สวัสดีค่ะ หากประจำเดือนไม่มาภายใน 7 วัน คือไม่มาภายในวันที่ 15 เม.ย. นับจากที่ได้มีเพศสัมพันธ์ไป ก็จะถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ค่ะดังนั้น แนะนำควรรอดูประจำเดือนในวันต่อไปก่อน ว่าจะมาหรือไม่ หากไม่มา ก็ให้รอต่อไปอีก 1 สัปดาห์ จนครบ 2 สัปดาห์นับจากที่ได้มีเพศสัมพันธ์ หากยังไม่มา ก็ควรตรวจหาการตั้งครรภ์ดูค่ะหากจะมีเพศสัมพันธ์ และยังไม่พร้อมที่จะตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที และควรใช้ถุงยางอนามัยร่วมไปด้วย เพื่อป้องกันโรคติดต่อทางเพศสัมพันธ์ค่ะ